Steve Agnew

Steve Agnew (s. 9. marraskuuta 1965 Shipley) on englantilainen jalkapallovalmentaja ja entinen keskikenttäpelaaja.

Ura pelaajana

Agnew aloitti peliuransa Barnsleyn paidassa debytoiden edustusjoukkueessa marraskuussa 1983. Hän edusti seuraa 1. divisioonassa seitsemän vuoden ajan ja pelasi lähes 200 ottelua seuran paidassa. Kesällä 1991 Agnew siirtyi Blackburn Roversiin 700 000 punnan siirtosummalla. Kovasta hinnasta huolimatta Agnew ei onnistunut vakiinnuttamaan paikkaansa Rovers-paidassa ja otteluita kertyi vain kaksi. Marraskuussa 1992 hän siirtyi lainalle Portsmouthiin, jossa vastuu jäi myös vähäiseksi.

Helmikuussa 1993 Blackburn myi Agnew'n Leicester Cityyn 250 000 punnan siirtosummalla. Leicesterissä tuli enemmän vastuuta ja Agnew pelasi seurassa kaksi ja puoli vuotta, kunnes ura jatkui Pohjois-Englannissa Sunderlandin paidassa. Hän edusti vielä Sunderlandin jälkeen York Cityä ja Gatesheadia, kunnes lopetti uransa vuonna 2002.	Stephen Agnew Soccerbase. Viitattu 16.3.2017. Steve Agnew Transfermarkt. Viitattu 16.3.2017. 

Ura valmentajana

Agnew aloitti valmennusuransa vuonna 2002 Gatesheadin apuvalmentajana, mutta pesti päättyi hänen ja päävalmentaja Gary Gillin eroon jo lokakuussa 2002 seuran talousvaikeuksien vuoksi. Agnew'n ura jatkui tämän jälkeen Middlesbrough'n organisaatiossa, jossa hän toimi U18-joukkueen apuvalmentajana. Myöhemmin Agnew valmensi Leeds Unitedin juniorijoukkuetta, kunnes siirtyi kesällä 2005 Hartlepool Unitedin edustusjoukkueen apuvalmentajaksi. Kesällä 2006 hän palasi Leedsiin ja tammikuussa 2007 edelleen Middlesbrough'n juniorivalmentajaksi.Steve Agnew Transfermarkt. Viitattu 16.3.2017.  

Heinäkuussa 2008 Agnew'sta tuli Boron apuvalmentaja.Harrison leaves Boro Sky Sports. Viitattu 16.3.2017.  Agnew työskenteli Gareth Southgaten ja Gordon Strachanin apuvalmentajana. Lokakuussa 2010 hänestä tuli päävalmentaja kahden ottelun ajaksi Strachanin erottua tehtävästään.Gordon Strachan resigns as manager of Middlesbrough BBC. Viitattu 16.3.2017.  Tony Mowbrayn tultua Boron päävalmentajaksi Agnew siirtyi U21-joukkueen peräsimeen, kunnes kesällä 2012 jätti seuran ja aloitti Hull Cityn apuvalmentajana. Agnew työskenteli Steve Brucen aisaparina Hullissa joulukuuhun 2014 saakka, kunnes palasi Boron organisaatioon Aitor Karankan apuvalmentajaksi.Sky Bet Championship: Steve Agnew leaves Hull City to join Middlesbrough coaching staff Sky Sports. Viitattu 16.3.2017. 

Karanka ja Agnew luotsasivat Boron kaudella 2015/16 Englannin Mestaruussarjassa kakkoseksi ja seura nousi Englannin Valioliigaan. Karankan saatua potkut heikosti sujuneen kevätkauden vuoksi, Agnew'sta tuli 16. maaliskuuta 2017 Boron päävalmentaja.Middlesbrough sack Aitor Karanka before Manchester United clash Metro. Viitattu 16.3.2017.  Agnew yritti nostaa Boron pois Valioliigan putoamiskamppailusta, mutta laihoin tuloksin. Boro voitti Agnew'n alaisuudessa vain Sunderlandin, kunnes joukkueen putoaminen liigasta varmistui 3–0 tappioon Chelsealle.Chelsea moved to within one win of the Premier League title and confirmed Middlesbrough's relegation Kesäkuussa 2017 Boro korvasi Agnew'n Garry Monkilla.Garry Monk: Middlesbrough name ex-Leeds United boss as manager BBC Sport. Viitattu 15.6.2017. 

Agnew palasi potkujensa jälkeen apuvalmentajan rooliin. Hän toimi Steve Brucen valmennustiimissä Aston Villassa joulukuusta 2017 lokakuuhun 2018.Club statement: Steve Bruce Aston Villa. Viitattu 3.10.2018.  Tammikuussa 2019 hän jatkoi yhteistyötä Brucen kanssa Sheffield Wednesdayn apuvalmentajana.Steve Bruce appointed Wednesday manager swfc.co.uk. Julkaistu 2.1.2019. Viitattu 30.1.2023.  Kesällä 2019 Agnew siirtyi Brucen mukana Newcastle Unitediin.Sheffield Wednesday report Newcastle to Premier League over Bruce appointment BeSoccer. Viitattu 30.1.2023.  Agnew jätti Newcastlen marraskuussa 2021, kun Brucen seuraajaksi palkattu Eddie Howe toi joukkueeseen oman valmennustiiminsä.Stephen Clemence and Steve Agnew leave Newcastle United as Eddie Howe continues to finalise his coaching team ChronicleLive. Julkaistu 15.11.2021. Viitattu 30.1.2023.  

Helmikuussa 2022 hän palasi jälleen Brucen apuvalmentajaksi, tällä kertaa West Bromwichiin.Steve Bruce appointed Albion Manager WBA. Julkaistu 3.2.2022. Viitattu 30.1.2023.  He saivat potkut seurasta lokakuussa 2022.Steve Bruce: West Bromwich Albion part company with manager BBC Football. Julkaistu 10.10.2022. Viitattu 30.1.2023. 

Lähteet

Luokka:Englantilaiset jalkapalloilijat
Luokka:Englantilaiset jalkapallovalmentajat
Luokka:Vuonna 1965 syntyneet
Luokka:Elävät henkilöt